Savun yhteisiä suunnitelmia tehdessä on hyvä pitää mielessä muutamia rajoitteita, joita leirillä on. Leirialueelle kaivaminen saattaa olla luvan varaista ja osa alueesta on kaivuukieltoaluetta. Leirillä on todennäköisesti metsäpalovaroitus voimassa, joten kaikki avotulen tekeminen leirialueella on lähtökohtaisesti kiellettyä. Majoittuminen tulee tapahtua alle 2 metrin korkeudessa, joten riippumattotornien soisi pysyvän kohtuullisen korkuisina. Jos leiriportteihin tai muihin vastaaviin rakennelmiin rakennetaan hengailuun tarkoitettuja korkean paikan torneja, pitää niihin rakentaa myös kunnolliset kaiteet.